วันพุธที่ 9 มีนาคม 2565
‘รมช.มนัญญา’ เตรียมหารือ ‘รมว.เกษตรฯ’ เร่งแก้ปัญหาโควต้านมโรงเรียน
‘รมช.มนัญญา’ เตรียมหารือ ‘รมว.เกษตรฯ’ เร่งแก้ปัญหาโควต้านมโรงเรียน ช่วยเหลือสหกรณ์ผู้เลี้ยงโคนมให้ได้รับ  ความเป็นธรรมทุกฝ่าย
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เปิดเผยภายหลังประชุมหารือการแก้ไขปัญหาโครงการอาหารเสริม(นม)โรงเรียนและรับมอบหนังสือพิจารณาหลักเกณฑ์และเงื่อนไขเข้าร่วมโครงการอาหารเสริม(นม)โรงเรียนจากตัวแทนชุมนุมสหกรณ์นมไทย-เดนมาร์คจำกัดพร้อมด้วยนายประกอบเผ่าพงศ์รองอธิบดีกรมส่งเสริมสหกรณ์ณห้อง112กระทรวงเกษตรและสหกรณ์ว่าภายหลังได้รับหนังสือดังกล่าวแล้วจะนำข้อร้องเรียนของตัวแทนชุมนุมสหกรณ์นมไทย-เดนมาร์คจำกัดเข้าหารือกับดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เพื่อตรวจสอบข้อเท็จจริงและหาแนวทางในการแก้ไขปัญหาซึ่งเมื่อได้ข้อสรุปแล้วจะเสนอต่อ  พลเอกประยุทธ์จันทร์โอชานายกรัฐมนตรีเพื่อช่วยเหลือเกษตรกรผู้เลี้ยงโคนมของไทยซึ่งเป็นอาชีพพระราชทานให้สามารถมีสิทธิ์เข้าร่วมโครงการนมโรงเรียนได้ทั้งนี้โครงการดังกล่าวได้รับงบประมาณจากรัฐบาลที่จัดสรรให้ดำเนินการปีละกว่า14,000ล้านบาทสำหรับผลิตนมโรงเรียนที่มีคุณภาพให้แก่เด็กนักเรียนของไทยได้ดื่มนมและยังช่วยเหลือเกษตรกรผู้เลี้ยงโคนมให้ความสามารถประกอบอาชีพได้อย่างยั่งยืน
ทั้งนี้จากข้อร้องเรียนของชุมนุมสหกรณ์โคนมไทย-เดนมาร์คจำกัดที่ได้มีการประชุมร่วมกันในหลายครั้งที่ผ่านมาพบว่ามีหลายประเด็นที่จะต้องตรวจสอบความถูกต้องให้กับเกษตรกรผู้เลี้ยงโคนมเกี่ยวกับข้อเท็จจริงว่าเป็นอย่างไรอาทิ1.การจัดสรรโควตานมโรงเรียน ให้กับองค์การส่งเสริมกิจการโคนมแห่งประเทศไทย(อ.ส.ค.)ปีการศึกษาละ96ตันเป็นจำนวนที่เหมาะสมหรือไม่หากเทียบกับจำนวนเกษตรกร   ที่อ.ส.ค.จะต้องรับซื้อน้ำนมดิบวันละประมาณ700ตันต่อวันหรือร้อยละ9ของโครงการนมโรงเรียนที่จะใช้นมดิบทั้งระบบประมาณ1,200ตันต่อวันจากผลผลิตนมทั้งประเทศ3,500ตันต่อวัน2.คุณภาพนมดิบที่เข้าโครงการเป็นไปตามมาตรฐานที่มีการกำหนดหรือไม่เนื่องจากเกษตรกรระบุว่าในบางพื้นที่ยังพบปัญหาคุณภาพน้ำนมยังไม่ได้มาตรฐานแต่บางโรงงานนำไปผลิตเข้าโครงการได้ซึ่งเรื่องนี้เห็นควรต้องมีการมาวางระบบตรวจสอบให้ถูกต้องและชัดเจนและ3.การที่มีผู้ประกอบการไปจัดตั้งโรงงานผลิตนมขนาดเล็ก3 – 5ตันเพื่อขอรับสิทธิ์เข้าโครงการนมโรงเรียนโดยไม่มีที่มาของฟาร์มโคนมที่นำมาผลิตเป็นวัตถุดิบกรณีนี้จำเป็นที่จะต้องมีการตรวจสอบว่าเป็นจริงตามข้อร้องเรียนหรือไม่เป็นต้น
“เจตนารมณ์ของโครงการนมโรงเรียนคือต้องการให้นักเรียนของไทยได้ดื่มนมที่มีคุณภาพและขณะเดียวกันก็ทำให้เกษตรกรผู้เลี้ยง โคนมของไทยมีความยั่งยืนในการประกอบอาชีพที่ผ่านมาจึงได้มีการกำหนดรูปแบบโครงการว่านมที่เข้าโครงการนมโรงเรียนส่วนหนึ่งจะต้องมาจากเกษตรกรแต่จะเห็นว่าปัจจุบันอ.ส.ค.ซึ่งเป็นรัฐวิสาหกิจมีหน้าที่รับซื้อรับผิดชอบนมจากเกษตรกรซึ่งมีสมาชิกประมาณ4,500ครัวเรือนปริมาณน้ำนมดิบ700ตันต่อวันแต่ได้สิทธิ์โควต้านมโรงเรียนเพียง96ตันต่อวันที่เหลือเป็นภาคส่วนอื่นที่ได้รับโควต้าไปแต่เมื่อเกิดปัญหาความเดือดร้อนของเกษตรกรทั้งราคาน้ำนมคุณภาพน้ำนมนมโรงเรียนบูดนมโรงเรียนเสียอ.ส.ค.เป็นหน่วยงานแรกที่ถูกร้องเรียนในขณะที่อ.ส.ค.มีส่วนผลิตเพียงร้อยละ9เท่านั้นและสัดส่วนนมโรงเรียน96ตันต่อวันไม่สามารถที่จะดูแลสมาชิกสหกรณ์โคนมได้อย่างครอบคลุม      ทำให้เกษตรกรเดือดร้อนรวมถึงอ.ส.ค.ยังต้องแบกภาระสต็อกน้ำนมUHTกว่า30,000ตันเนื่องจากประสบปัญหาสถานการณ์การแพร่ระบาดของเชื้อไวรัสโคโรนา2019 (COVID-19)ดังนั้นจะเสนอรมว.เกษตรฯให้นำเรื่องนี้หารือในส่วนของกระทรวงเกษตรและสหกรณ์โดยเร่งด่วน จะไม่รอให้เกษตรกรต้องขนนมมาทิ้งเหมือนในอดีตที่ผ่านมา”รมช.มนัญญากล่าว
ด้านนายสมานเหล็งหวานประธานกรรมการชุมนุมสหกรณ์นมไทย-เดนมาร์คจำกัดมีข้อเสนอในหนังสือให้กระทรวงเกษตรและสหกรณ์พิจารณาดังนี้1.ทบทวนพิจารณาโควต้านมโรงเรียนให้กับกลุ่มเกษตรกรสหกรณ์โคนมที่มีเกษตรกรเลี้ยงโคนมเป็นสมาชิก      ก่อนผู้ประกอบการบางรายที่ไม่มีโคนมและให้ยกเลิกคุ้มครองโรงงานโรงนมเล็กทั้งหมดซึ่งไม่เกิดประโยชน์แก่เกษตรกรและนักเรียนให้ยกเลิก ทั้งขนาด5ตันและ3ตันมิฉะนั้นจะเกิดโรงใหม่ขึ้นทุกปีแต่จำนวนเด็กนักเรียนตามงบประมาณเท่าเดิม2.ให้สหกรณ์ที่มีเกษตรกรเลี้ยงโคนมจริงเป็นสมาชิกและได้ทำบันทึกข้อตกลง(MOU)ซื้อขายน้ำนมดิบระหว่างกันและต้องการขอสิทธิ์โควตาทำนมโรงเรียนโดยขอจัดสรรสิทธิ์โควต้าให้เป็นไปตามสัดส่วนการรับน้ำนมดิบที่เป็นธรรมและโปร่งใส(เกษตรกรตัวจริง)ที่รวมตัวเป็นสหกรณ์หรือกลุ่มเกษตรกรตัวจริง3.ให้ยกเลิกหลักเกณฑ์และเงื่อนไขคุณสมบัติของผู้ประกอบการนมโรงเรียนอนุญาตประกอบกิจการโรงงานเฉพาะกลุ่มเกษตรกรสหกรณ์โคนมโดยให้สามารถจ้างโรงงานผลิตภัณฑ์นมในพื้นที่ที่มีกระบวนการผลิตผ่านหลักเกณฑ์อาหารเสริม(นม)โรงเรียนเป็นไปตามข้อกำหนด4.พิจารณาให้กลุ่มเกษตรกรและสหกรณ์ได้สิทธิ์โควตาเข้าไปทำนมโรงเรียนง่ายและมากขึ้นเพื่อสร้างมูลค่าเพิ่มน้ำนมที่ผลิตได้และเป็นช่องทางเพิ่มรายได้ให้สหกรณ์และเกษตรกรผู้เลี้ยงโคนมมีตลาดที่แน่นอนมั่นคงและยั่งยืน5.ให้จัดสรรสิทธิ์ตามสัดส่วนการรับน้ำนมดิบของเกษตรกรเพื่อให้เกิดความเป็นธรรมแก่ทุกฝ่ายและยุติธรรมและ6.ให้ตรวจสอบผู้ประกอบบางรายที่ไม่รับน้ำนมดิบจากเกษตรกรแต่กลับมาได้งบในโครงการนมโรงเรียน
ทั้งนี้นายสมานระบุว่าขณะนี้เกษตรกรได้รับความเดือดร้อนจากการจัดสรรโควต้านมโรงเรียนซึ่งมองว่าไม่เป็นธรรมกับภาคเกษตรกรจึงต้องมาขอความเป็นธรรมจากรัฐบาลช่วยแก้ไขปัญหาดังกล่าว